Rikunarita-ORG/Wikinium huggingface dataset:
# Liu He (Han Zhao)

| **Liang Wang** (梁王)
 |
| --- |
| Porodično ime: | Liu (劉; líu)
 |
| Osobno ime: | He (和, hé)
 |
| Posthumno ime: | nema
 |

**Liu He** (劉和) (? -310), kurtoazno ime **Xuantai** (玄泰) je bio kratkotrajni car kineske/Xiongnu države Han Zhao 310. Bio je, najvjerojatnije najstariji, sin osnivača države Liu Yana i njegove prve supruge carice Huyan. Početkom 310. ga je otac imenovao krunskim princem. U ljeto godine je otac umro, te je Liu He došao na prijestolje. Odmah po stupanju na prijestolje je došlo do oružanog sukoba sa braćom, a u čemu je bio najuspješniji Liu Cong koji ga je ubio. Vladavina mu je trajala samo deset dana.

## Reference

|  |
| --- |
| Princ od Lianga**Kuća LiuUmro/la:** 310 |
| Kraljevske titule
 |
| Prethodi: **Liu Yuan** | **Car Han Zhaoa** 310
 | Slijedi: **Liu Cong** |
| Pretendirane titule
 |
| Prethodi: **Liu Yuan** | **— TITULARNI —Kinesko CarstvoTvrdnje o kraljevskom potomstvu** 310 Razlog za neuspjeh sukcesije: Wu Hu ustanak | Slijedi: **Liu Cong** |
# Tao Kan

*Ovo je kinesko ime; porodično ime je* Tao*.*
Tao Kan
**Tao Kan** (kineski: 陶侃; pinyin: *Táo Kǎn*) (259–334), kurtoazno ime **Shixing** (士行), formalno **Vojvoda Huan od Changshaa** (長沙桓公), bio je kineski vojskovođa u službi dinastije Jin. Istakao se uspješnim gušenjima pobuna, iako je često izazivao zavist i suparništvo od svojih kolega. Bio je pradjed znamenitog pjesnikaTao Yuanminga.

## Reference

* *Knjiga Jina*, vol. 66.
* *Zizhi Tongjian*, vols. 85, 86, 87, 88, 89, 90, 91, 92, 93, 94, 95.
# Xie An

Statua Xie Ana u gradu Zhangzhou
**Xie An** (謝安) (320–385), kurtoazno ime **Anshi** (安石), formalno **Vojvoda Wenjing od Lulinga** (廬陵文靖公), bio je kineski političar i velikodostojnik u službi dinastije Jin, najpoznatiji po tome što je spriječio Huan Wena da preuzme prijestolje. Od 375. je kao premijer vodio državu i njegovoj odlučnosti se pripisuje da je dinastija Jin, usprkos niza prethodnih poraza od strane sjeverne države Raniji Qin smogla snage da 383. u bitci na rijeci Fei nanese odlučujući poraz Qinu. Razbolio se i umro tokom priprema za pohod kojim je dinastija Jin trebala iskoristiti taj uspjeh i zauzeti sjevernu Kinu.
# Fu Rong

*Ovo je kinesko ime; porodično ime je* Fu*.*
**Fu Rong** (苻融) (? -383), stilsko ime **Boxiu** (伯休), formalno **Vojvoda Ai od Yangpinga** (陽平哀公), bio je velikodostojnik i vojskovođa kineske/Di države Raniji Qin. Bio je sin osnivača države Fu Jiàna, odnosno mlađi brat trećeg cara Fu Jiāna. Odlikovao se velikom vojničkom sposobnošću, ali i skromnošću, te je odbio mjesto premijera koje je pripalo velikom državniku Wang Mengu. Svom bratu je savjetovao oprez u ekspanzionističkoj politici, a isto kao i Wang Meng se protivio velikom pohodu na jug Kine koji je Fu Jian pokrenuo s namjerom da uništi dinastiju Jin i sebe učini novim ujediniteljem Kine. Taj je pohod rezultirao bitkom na rijeci Fei 383. tokom koje je brojčano nadmoćne trupe Ranijeg Qina zahvatila panika. Fu Rong je osobno pokušao zaustaviti da se povlačenje pretvori u kaos, ali ga je pogodila i ubila neprijateljska strijela, učinivši tako poraz, a kasnije i kolaps države Raniji Qin neminovnim.
# Sima Daozi

**Sima Daozi** (司馬道子) (364–403), formalno **Princ Wenxiao od Kuaijija** (會稽文孝王), je bio kineski princ iz dinastije Jin, poznat kao regent za vrijeme vladavine svog mentalnog retardiranog nećaka cara Ana.

Sima Daozi je bio sin princa Sima Yua koji je 372. nakratko vladao car Jianwen. Oca je na prijestolju naslijedio Sima Daozijev stariji brat Sima Yao, uzevši ime Xiaowu. Godine 383. je Sima Daozi postao premijer, a što je dovelo do sukoba sa dotadašnjim premijerom Xie Anom. Nakon što je Jianwen umro 385. Sima Daozi je bio u sukobu sa bratom, dijelom i zbog toga što je car prijestolje ostavio starijem sinu za koga je bilo očigledno da je mentalno retardiran. Sukob se djelomično smirio godine 392. a prestao je 396. kada je Xiaowua ubila vlastita konkubina. Sima Daozi je postago regent, ali se pokazao nesposobnim, i za vrijeme njegove vladavine su se izredale pobune. Sima Doazi ih je pokušao ugušiti tako da je vlast dijelio sa svojim mladim sinom Sima Yuanhianom. Godine 402. je general Huan Xuan protiv obojice podigao ustanak i nakratko uzurpirao prijestolje; Sima Yuanhian je pogubljen, a njegov otac otrovan godinu dana kasnije.
# Helian Bobo

| **Xia Wuliedi** (夏武烈帝)
 |
| --- |
| Porodično ime: | prvotno Liu (劉, liú), kasnije Helian (赫連, hè lián) (promijenjeno 413)
 |
| Osobno ime: | Bobo (勃勃, bó bó)
 |
| Hramsko ime: | Shizu (世祖, shì zǔ)
 |
| Posthumno ime: | Wulie (武烈, wǔ liè) doslovno: "ratnički i postižući"
 |

**Helian Bobo** (赫連勃勃, srednjokineski: Guangyun fonetski: xɐk-li̯ɛn˩ bʰuət-bʰuət; 381–425), rođen kao **Liu Bobo** (劉勃勃), kurtoazno ime **Qujie** (屈孑), formalno **Car Wulie od Xije** (夏武烈帝), bio je car i osnivač kineske/Xiongnu države Xia. Bio je sin Liu Weichena, Xiongnu poglavice koji je 391. stradao u borbi sa Tuoba Guijem, princem države Sjeverni Wei. Mladi Liu Bobo se sklonio kod Xianbei poglavice Mo Yigana, vazala države Kasniji Qin. Moa, koji mu je kasnije postao tast, je ubio 407. tokom pobune prilikom koje se proglasio vladarem države Xia. Ostatak vladavine je proveo u borbi sa državom Kasniji Qin, kao i dinastijom Jin. Kineski historijski tekstovi ga opisuju kao izuzetno okrutnog vladara, koji je, pogotovo pred kraj vladavine, bio sklon zbog beznačajnih razloga ubijatiti i sakatiti svoje podanike. Nastojeći osigurati svoju vladavinu, sagradio je prijestolnicu Tongwan (統萬, današnji Yulin u Shaanxiju), kasnije poznat kao jedna od najteže osvojivih tvrđava perioda Pet dinastija i Deset kraljevstava. Naslijedio ga je sin Helian Chang.

| Kraljevske titule
 |
| --- |
| Prethodi: **Nema (dinastija osnovana)** | **Car Xije** 407–425
 | Slijedi: **Helian Chang** |
| Prethodi: **Yao Xing od Kasnijeg Qina** | **car Kine (Sjeverni Shaanxi)** 407–425
 |
| Prethodi: **Yao Hong od Kasnijeg Qina** | **car Kine (Istočni Gansu)** 416–425
 |
| Prethodi: **Car An od Jina** | **Car Kine (Centralni Shaanxi)** 418–425
 |
# Masovna glad

Glad koja seispoljava kao nedostatak hrane za faunu, odnosno nedostatak hrane za stanovništvo na širem području se ponekad naziva **masovna glad**. U tom smislu se razlikuju dvije vrste gladi - kronična i periodična glad.

Kronična glad se najčešće ispoljava kroz pothranjenost najvećeg i velikog dijela stanovništva na nekom području uzrokovanog trajnim geografskim, klimatskim ili društveno-ekonomskim okolnostima (neplodna zemlja, prenaseljenost, religijski tabui protiv određenih vrsta prehrane i sl.).

Periodična glad obično naglo zahvaća velike dijelove stanovništva uslijed izvanrednih događaja kao što su elementarne nepogode, zarazne bolesti ili rat, a koji izazivaju prekid proizvodnje, odnosno distribucije hrane na nekom području. Kao primjeri masovne gladi u historiji se navode Velika glad u Irskoj sredinom 19. vijeka, Holodomor u Ukrajini početkom 1930-ih, Velika glad u Bengalu 1940-ih, glad u Biafri krajem 1960-ih, etiopska glad 1980-ih te sjevernokorejska glad 1990-ih.

## Vanjske veze

* United Nations World Food Programme Hunger relief against poverty and famine
* International Food Policy Research Institute Sustainable solutions for ending hunger
* In Depth: Africa's Food Crisis, BBC News
* Fighting Hunger and poverty in Ethiopia (Geopolicity)PDF (1.48 MiB) (Peter Middlebrook)
* Overfarming African Land Is Worsening Hunger Crisis - New York Times
* The blog about the upcoming food shortage crisis
* Food Security: A Review of Literature from Ethiopia to India (Geopolicity)Arhivirano 2008-12-22 na Wayback Machine-u
# Car Fei od Jina

| Car Fei od Jina
 |
| --- |
| Rođenje i smrt: | 342–23. novembar 386
 |
| Osobno ime: | Yì (奕)
 |
| Datumi vladavine: | 31. mart 365–6. januar 372
 |
| Dinastija: | Dinastija Jin (265-420)
 |
| Ime ere: | Tàihé (太和)
 |
| Datumi ere: | 28. januar 366–6. januar 372
 |

**Car Fei od Jina** (晋废帝/晉廢帝, pinyin Jìn Fèidì, Wade-Giles Chin Fei-ti) (342 – 23. novembar 386), osobno ime**Sima Yi** (司馬奕), kurtoazno ime **Yanling** (延齡) bio je kineski car iz Istočne dinastije Jin. Bio je sin cara Chenga i mlađi brat cara Aija koga je naslijedio 365. nakon što je Ai umro bez djece. Na prijestolju nije imao nikakvu stvarnu vlast, koju je držao vojskovođa Huan Wen. Nakon što je Huanu godine 371. propao pokušaj da osvoji državu Raniji Yan, svoj uzdrmani autoritet je odlučio potvrditi svrgavanjem cara, te je proširio lažne glasine o carevoj impotenciji i homoseksualnosti kako bi stekao izgovor za puč. Carica majka Chu je pod Huanovim pritiskom pristala izdati ukaz o svrgavanju, ali je uspjela spriječiti Huana da sada bivšeg cara reducira na status pučanina. Umjesto toga je dobio titulu **Vojvoda od Haixija** (海西公) te je prognan sa dvora. Ostatak života je proveo u strahu od pogubljenja, odnosno nastojeći hedonističkim načinom života uvjeriti Hana da nema nikakve namjere vratiti se na vlast; kineski izvori da je u tu svrhu dao zadaviti vlastitu djecu. "Car Fei", ime pod kojim je poznat u historijskim izvorima, nije posthumno ime nego potiče od kineske riječi "Fei" (廢) za "svrgnuti".

## Reference

* *Knjiga Jina*, vol. 8.
* *Zizhi Tongjian*, vols. 97, 101, 102, 103, 106.

|  |
| --- |
| Car Fei od Jina**Kuća SimaRođen/a:** 342  **Umro/la:** 23. novembar 386 |
| Kraljevske titule
 |
| Prethodi: **Car Ai od Jina** | **car Kine** 365–372
 | Slijedi: **Car Jianwen od Jina** |
| Kinesko plemstvo
 |
| **Novostvoren/a/o** | **Vojvoda od Haixija** 372–386
 | **Nepoznat/a** |
# 316.

|  |  |
| --- | --- |
| Milenijum:
 | 1. milenijum
 |
| Vjekovi:
 | 3. vijek – **4. vijek** – 5. vijek
 |
| Decenija:
 |  280-e  290-e  300-e  – 310-e –  320-e  330-e  340-e  |
| Godine:
 | 313 314 315 – **316** – 317 318 319
 |

316.. po kalendarima
| Gregorijanski
 | 316.. (CCCXVI) |
| Ab urbe condita
 | 1069.
 |
| Islamski
 | 315 BH – 314 BH.
 |
| Iranski
 | 306 BP – 305 BP.
 |
| Hebrejski
 | 4076–4077.
 |
| Bizantski
 | 5824–5825.
 |
| Koptski
 | 32–33.
 |
| Hindu kalendari
 |
| • *Vikram Samvat* | 371–372.
 |
| • *Shaka Samvat* | 238–239.
 |
| • *Kali Yuga* | 3417–3418.
 |
| Kineski
 |
| • Kontinualno
 | 2952–2953.
 |
| • 60 godina
 | Yang Vatra Miš (od kineske Ng.) |
| Holocenski kalendar
 | 10316.
 |
| p • r • u |
| Podrobnije: Kalendarska era |

Godina **316.** (**CCCXVI**) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Sabina i Rufina** (ili, rjeđe, **godina 1069. *Ab urbe condita). Oznaka 316. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

### Rimsko Carstvo

* Rimski car Konstantin izdaje edikt kojim se olakšava oslobađanje robova - dovoljan je pisani dokument, umesto ranije ceremonije (prošle godine je zabranjeno kažnjavanje robova razapinjanjem i žigosanjem lica).
* Konstantin šalje polubrata Julija Konstancija u Sirmium kod Licinija, predlaže da Basijan postane cezar s vlašću nad Italijom; Licinije to odbija i pravi neuspešnu zaveru sa Basijanom - povod za rat.
* 8. 10. - Dvojbeni datum Bitke kod Cibala (314. ili 316?), Konstantinove pobjede nad Licinijem kod današnjih Vinkovaca.
* 10. 11. - Konstantin se izjasnio za kartaginskog episkopa Cecilijana, i protiv donatista, ove godine izdaje zakone protiv njih - preti proterivanjem episkopa i zaplenom imovine.
* decembar - Licinije postavlja Valerija Valensa za augusta
* 316/317 – Bitka kod Mardije u današnjoj Bugarskoj, Konstantin tuče Licinija i Valensa.

### Azija

* 11. 12. - Xiongnu osvajaju i pustoše Chang'an, carsku prijestolnicu kineske Zapadne dinastije Jin, pri čemu je zarobljen car Jin Mindi. Time prestaje Zapadna dinastija Jin, a Kina postaje na nekoliko vijekova podijeljena na sjeverni i južni dio (→ Šesnaest kraljevstava).

## Rođenja

* jan/feb. - Konstantin II, rimski car († 340)
* 316. ili 336. - Sv. Martin iz Toursa (v. 317) (približni datum)

## Smrti

* c. - Sveti Blaž/Vlasije, liječnik, svetac
* Basijan, senator
* Tuoba Pugen, poglavica plemena Tuoba
* Tuoba Yilu, poglavica plemena Tuoba
# Zhang Zuo

| **(Qian) Liang Weiwang** ((前)涼威王)
 |
| --- |
| Porodično ime: | Zhang (張; zhāng)
 |
| Osobno ime: | Zuo (祚, zuò)
 |
| Posthumno ime: | Wei (威, weī), doslovno: "agresivni"
 |

*Ovo je kinesko ime; porodično ime je* Zhang*.*
**Zhang Zuo** (張祚) (? -355), kurtoazno ime **Taibo** (太伯), formalno **Princ Wei od (Ranijeg) Lianga** ((前)涼威王) bio je vladar kineske države Raniji Liang. Bio je njen jedini vladar koji je formalno raskinuo državnopravne veze sa carskom dinastijom dinastijom Jin, proglasivši se carem (kako tvrdi *Jin Shu*) ili princom (kako tvrdi *Zizhi Tongjian*). Bio je najstariji sin princa Zhang Juna, ali je nakon Zhang Junove smrti prijestolje preuzeo njegov mlađi brat Zhang Chonghua. Poslije bratove smrti je, zahvaljujući falsificiranom ukazu, postao krajem 353. regent malodobnom nećaku Zhang Yaolingu. Tada je uz pomoć dječakove majke Ma, s kojom je održavao ljubavnu vezu, početkom 354. formalno preuzeo vlast. Kineski historijski navode da se za kratke vladavine odao pijančevanju, razvratu i održavao incestuozne veze sa svim kćerima svog brata. To je izazvalo pobunu generala Zhang Guana sa ciljem da se Zhang Yaoling vrati na prijestolje; Zhang Zuo je na nju reagirao pretukavši dječaka na smrt. To nije spriječilo Zhang Guana da zauzme carsku palaču i likvidira Zhang Zuoa. Novim carem je proglašen 5-godišnji Zhang Xuanjing.

## Reference

* *Jin Shu*, vol. 86[1] Arhivirano 2008-12-04 na Wayback Machine-u.
* *Anali Proljeća i jeseni Šesnaest kraljevstava*, vol. 7.
* *Zizhi Tongjian*, vols. 99, 100.

|  |
| --- |
| Princ Wei od (Ranijeg) Lianga**Kuća ZhangUmro/la:** 355 |
| Kineska carska porodica
 |
| **Upražnjen/a**Titulu posljednji imao/la**Zhang Chonghua** | **Princ od Ranijeg Lianga** 354–355
 | Slijedi: **Zhang Xuanjing** |
# Yuwen

**Yuwen** (pojednostavljeni kineski: 宇文; tradicionalni kineski: 宇文; pinyin: *Yǔwén*) je kinesko dvosložno prezime koje potiče od istoimenog Xianbei klana čija je postojbina bila centralno područje današnje kineske provincije Liaoning. Poglavice Yuwena su imali bliske odnose sa carskom Kinom, kojoj su služili kao vazali u 3. i 4. vijeku. Nakon Wu Hu ustanka i početka doba Šesnaest kraljevstva je klan Yuwen došao u sukob sa drugim Xianbei klanovima uključujući Murong, odnosno državu Raniji Yan. Njen vladar Murong Huang je 345 pokorio državu Yuwen. Daleki potomak plemena, Yuwen Tai, je u 6. vijeku ustanovio dinastiju Sjeverni Zhou.

## Poglavice Yuwena

| Porodična i osobna imena | Dužine vladavine
 |
| --- | --- |
| *Kineska konvencija: korištenje porodičnog pa osobnog imena* |
| 宇文莫槐 Yǔwén Mòhuái | 260-293
 |
| 宇文普回 Yǔwén Pǔhuí | 293-kraj 3. vijeka
 |
| 宇文丘不勤 Yǔwén Qiūbùqín | kraj 3. vijeka
 |
| 宇文莫圭 Yǔwén Mòguī | kraj 3. vijeka (299?)- početak 4. vijeka (302?)
 |
| 宇文悉獨官 Yǔwén Xīdúguān | rani 4. vijek
 |
| 宇文乞得歸 Yǔwén Qǐdeguī | rani 4. vijek-333
 |
| 宇文逸豆歸 Yǔwén Yìdòuguī | 333-345
 |

## Povezano

* Xianbei
* Murong
* Xiongnu
* Wu Hu
* Dinastija Sjeverni Zhou
* Yuwen Zhang
# Li Ban

| Li Ban
 |
| --- |
| Rođenje i smrt: | 288–5. decembar 334
 |
| Ime porodice: | Lǐ (李)
 |
| Osobno ime: | Bān (班)
 |
| Dinastija: | Cheng Han
 |
| Posthumno ime: (puno)  | Car Āi (哀皇帝)
 |

**Li Ban** (李班) (288–334), kurtoazno ime **Shiwen** (世文), posthumno ime **Krunski princ Li** (戾太子), kasnije **Car Ai od Chenga (Han)** (成(漢)哀帝), bio je nakratko car kinesko/Ba-Di države Cheng Han.

## Reference

|  |
| --- |
| Car Wu od Cheng (Hana)**Kuća LiRođen/a:** 288  **Umro/la:** 334 |
| Kraljevske titule
 |
| Prethodi: **Li Xiong** | **car Cheng Hana** 334
 | Slijedi: **Li Qi** |
| Pretendirane titule
 |
| Prethodi: **Li Xiong** | **— TITULARNI —car Kine 334 Razlog za neuspjeh sukcesije: Šesnaest kraljevstava | Slijedi: **Li Qi** |
# Zhang Xuanjing

| **Xiping Jingdaogong** (西平敬悼公) or **Xiping Chonggong** (西平沖公)
 |
| --- |
| Porodično ime: | Zhang (張; zhāng)
 |
| Osobno ime: | Xuanjing (玄靚, xuán jìng)
 |
| Posthumno ime: (Jin) | Jingdao (敬悼, jìng daò) doslovno: "štovajući i plajšljiv"
 |
| Posthumno ime: (interno) | Chong (沖, chōng) "mladi vladar"
 |

**Zhang Xuanjing** (張玄靚 or 張玄靖) (350–363), kurtoazno ime **Yuan'an** (元安), formalno **Vojvoda Jingdao od Xipinga** (西平敬悼公, posthumno ime koje mu je dala Dinastija Jin (265-420)) ili **Vojvoda Chong od Xipinga** (西平沖公, posthumno ime korišteno interno u Ranijem Liangu) bio je vladar kineske države Raniji Liang. Na prijestolje je formalno došao u dobi od pet godina, nedugo nakon što je njegov nasilni stric Zhang Zuo, koji je prio toga bio svrgnuo i ubio njegovog starijeg brata Zhang Yaolinga, i sam ubijen u puču. Zhang Xuanjing je koristio titulu **Prince Chong od (Ranijeg) Lianga** (kineski: (前)涼沖王)

Njegovu vladavinu je obilježila politička nestabilnost, odnosno serija regenata koji su nasilno svrgavali jedni druge -- Zhang Guan (張瓘), Song Hun (宋混), Song Cheng (宋澄), Zhang Yong (張邕) i stric Zhang Tianxi, koji ga je na kraju svrgnuo i ubio 363.

## Reference

|  |
| --- |
| Princ Chong od (Ranijeg) Lianga**Kuća ZhangRođen/a:** 350  **Umro/la:** 363 |
| Kineska carska porodica
 |
| Prethodi: **Zhang Zuo** | **Princ od Ranijeg Lianga** 355–363 *Zhang Guan*  *(355–359)* *Song Hun*  *(359–361)* *Song Cheng*  *(361)* | **izumrla** |
| Kinesko plemstvo
 |
| **Upražnjen/a**Titulu posljednji imao/la**Zhang Yaoling** | **Vojvoda od Xipinga** 355–363
 | Slijedi: **Zhang Tianxi** |
# Li Xin (vojvoda)

| **(Xi) Liang Houzhu** ((西)涼後主)
 |
| --- |
| Porodično ime: | Li (李, lǐ)
 |
| Osobno ime: | Xin (歆, xīn)
 |
| Posthumno ime: | Nema
 |

**Li Xin** (李歆) (? -420), kurtoazno ime **Shiye** (士業), nadimak **Tongzhui** (桐椎), bio je vojvoda, odnosno vladar kineske države Zapadni Liáng. Godine 417. je naslijedio svog oca Li Gaoa (Princ Wuzhao) i vodio sukobe sa državom Sjeverni Liang i njenim vladarom Juqu Mengxunom. Godine 420. ga je Juqu Mengxun naveo u klopku u kojoj je ubijen. Naslijedio ga je brat Li Xun koji će biti posljednji vladar države.

| Kraljevske titule
 |
| --- |
| Prethodi: **Li Gao (Princ Wuzhao)** | **Vojvoda Zapadnog Lianga** 417–420
 | Slijedi: **Li Xun** |
| **vladar Kine (oblast Dunhuang)** 417–420
 |
| **vladar Kine (oblast Jiuquan)** 417–420
 | Slijedi: **Juqu Mengxun of Northern Liang** |
# Murong Yi

**Murong Yi** (慕容顗) (? -386) je bio kratkotrajni vladar kineske/Xianbei države Zapadni Yan. Bio je sin Murong Huana (慕容桓), sina Murong Huanga, osnivača države Raniji Yan. Na vlast je došao u vrijeme kada su njegovi podanici - pripadnici naroda Xianbei - nastojali otići na istok u svoju nekadašnju postojbinu. Putovanje je mjesec dana ranije započeo general Duan Sui, koji je upravo zbog toga ubio prethodnog vladara Murong Chonga kako bi došao na to mjesto. Međutim, njega su u zasjedi ubili Murong Heng (慕容恆) i Murong Yong, pa je tako Murong Yi proglašen za novog vladara. Ubrzo nakon toga, u Linjinu (臨晉, suvremeni Weinan u Shaanxiju) ubio ga je Murong Hengov brat Murong Tao (慕容韜). Za novog vladara je proglašen Murong Chongov sin Murong Yao.

|  |
| --- |
| Princ od (Zapadnog) Yana**Kuća MurongUmro/la:** 386 |
| Kineska carska porodica
 |
| Prethodi: **Duan Sui** | **Princ od Yana** 386
 | Slijedi: **Murong Yao** |
| Pretendirane titule
 |
| Prethodi: **Duan Sui** | **— TITULARNI —car Kine 386 Razlog za neuspjeh sukcesije: Šesnaest kraljevstava | Slijedi: **Murong Yao** |
# Shi Zhi

| **Xinxing Wang** (新興王)
 |
| --- |
| Porodično ime: | Shi (石; shí)
 |
| Osobno ime: | Zhi (祇, zhǐ)
 |
| Posthumno ime: | Nema
 |

**Shi Zhi** (石祇) (? -351) bio je kratkotrajni i posljednji car kineske/Jie države Kasniji Zhao. Otac mu je bio car Shi Hu. O Shi Zhijevom životu prije očeve smrti 349. nema skoro nikakvih podataka, osim titule Princ od Xinxinga (新興王). U godini dana su se na prijestolju izmijenila trojica Shi Zhijeve braće - od kojih su dvojica (Shi Shi i Shi Zun) bili svrgnuti, a treći, Shi Jian, postao marioneta/zatvorenik generala Shi Mina oko koga su se počeli okupljati Han (etnički Kinezi) podanici države. Godine 350. je Shi Zhi zbog toga podigao ustanak protiv svog brata, a nakon čega je Shi Min ubio Shi Jiana te, promijenivši ime u Ran Min, proglasio novu državu Ran Wei. Sukob između Shi Zhija i Ran Mina je uskoro prerastao u Wei-Jie rat, odnosno pretvorio se u genocid naroda Jie, kome je pripadala Shi Zhijeva porodica. Godine 351. je na Ran Minovu stranu stala i novoformirana Xianbei država Raniji Yan, i u takvim okolnostima je Shi Zhi izdan od strane svog generala Liu Xiana, koji ga je mučki ubio i Ran Minu poslao njegovu glavu. Tako je nestala država Kasniji Zhao.

## Literatura

|  |
| --- |
| Princ od Xinxinga**Kuća ShiUmro/la:** 351 |
| Kraljevske titule
 |
| Prethodi: **Shi Jian** | **Car Kasnijeg Zhaoa** 350–351
 | **izumrla** |
| Pretendirane titule
 |
| Prethodi: **Shi Jian** | **— TITULARNI —Car Kine 350–351 Razlog za neuspjeh sukcesije: zamijenio ga Ran Wei | Slijedi: **Ran Min** |
| Slijedi: **Fu Jiàn** |

en.Shi Zhi
# Duan Ye

| **(Bei) Liang Wang** ((北)涼王)
 |
| --- |
| Porodično ime: | Duan (段; duàn)
 |
| Osobno ime: | Ye (業, yè)
 |
| Posthumno ime: | Nema
 |

**Duan Ye** (pojednostavljeni kineski: 段业; tradicionalni kineski: 段業; pinyin: *Duàn Yè*) (? -401) bio je prvi vladar, odnosno osnivač kineske države Sjeverni Liang. Bio je rodom Han i služio državi Kasniji Liang kao guverner na području današnje provincije Gansu. Kada su se protiv Kasnijeg Lianga pobunili Xiongnu generali Juqu Mengxun i Juqu Nancheng (沮渠男成), Juqu Nancheng je nagovorio Duan Yea da stane na čelo pobune. Duan Ye je tako 397. osnovao državu Sjeverni Liang. Godine 400. se od njegove vlasti odmetnuo guverner Li Gao i osnovao vlastitu državu Zapadni Liang. Sljedeće godine je Duan Ye, koga kineski historijski izvori opisuju kao slabog i lakovjernog vladara, sklonog čaranju i magiji, postao žrtvom spletke Yuan Mengxuna. On je lažno optužio Juqu Nanchenga za izdaju, a kada je on pogubljen, to je pogubljenje iskoristio kao povod za ustanak u kome je Duan Ye likvidiran, a Juqu Mengxun preuzeo njegovo prijestolje.

| Kraljevske titule
 |
| --- |
| Prethodi: **Nema (dinastija osnovana)** | **Princ od Sjevernog Lianga** 397–401
 | Slijedi: **Juqu Mengxun (Princ Wuxuan)** |
| Prethodi: **Lü Guang od Kasnijeg Lianga** | **vladar Kine (Sjeverni Gansu)** 397–401
 |
| **vladar Kine (Zapadni Gansu/Istočni Xinjiang)** 398–400
 | Slijedi: **Li Gao od Zapadnog Lianga** |